การหาเวลาสำหรับความใกล้ชิด การเพิ่มสีสันให้กับมัน การพูดกับคนรักของคุณ
คุณอาจจะคิดว่าการจัดสรรเวลาสำหรับเซ็กส์ไม่ใช่สิ่งที่โรแมนติกหรือว่าเซ็กส์จะดีกว่าเมื่อคุณกล้าได้กล้าเสีย แต่คุณควรให้โอกาสมัน หากคุณมัวแต่ยุ่งเกินไปมันอาจเป็นวิธีเดียวในการจัดการสิ่งที่สำคัญที่สุดของคุณ วางแผน 1 วันต่อสัปดาห์เพื่อมีเซ็กส์กับคนรัก ตลอดทั้งวัน คุณต้องสร้างความตื่นเต้นและความเข้มข้น ทำให้มันเป็นบางอย่างที่คุณและคนรักรอคอยที่จะทำ แม้แต่การไปเที่ยวสุดสัปดาห์ก็สามารถแบ่งเบาภาระของชีวิตประจำวันได้ บางครั้งงาน โรงเรียนหรือลูกดึงความสนใจของคุณมากเกินไปจนขัดขวางแรงขับเคลื่อนทางเพศของคุณ ออกจากกิจวัตรประจำวันโดยการกำจัดสิ่งที่ดึงความสนใจของคุณออกไปและปล่อยให้ตัวเองจดจ่ออยู่กับคนรักและความสัมพันธ์ของคุณ  หากจำเป็น คุณควรหาพี่เลี้ยงเด็ก (หรือคนรับเลี้ยงสัตว์เลี้ยง) และไปเที่ยว มันอาจจะเรียบง่าย เช่น ไปเที่ยวแคมป์ในป่าหรือไปนอนโรงแรมม่านรูดข้างถนน หากคุณไม่มีงบสำหรับการไปเที่ยว คุณสามารถไปเที่ยวที่บ้านโดยการปิดคอมพิวเตอร์ โทรศัพท์มือถือและทีวีและเชื่อมต่อกับคนรักของคุณ จุดเทียน ซื้อผ้าปูเตียงผ้าไหมและทำห้องนอนให้เป็นวังรักของคุณทั้งสอง สร้างพื้นที่ที่เป็นบวกในห้องนอนและกำจัดสิ่งที่ดูไม่เชื้อเชิญ เช่น เสื้อผ้าที่ใส่แล้ว เอกสารที่ทำงานหรือของเล่นลูก หากคุณมักจะเป็นฝ่ายที่รอ คุณก็ควรเป็นฝ่ายเริ่มเพื่อการเปลี่ยนแปลง หากคุณรู้สึกว่าคุณเป็นฝ่ายที่เริ่มตลอด คุณก็ควรพูดกับคนรักแล้วบอกเขาว่าคุณไม่ต้องการรู้สึกเหมือนเป็นผู้รุกในความสัมพันธ์ ทำให้มั่นใจว่าทุกอย่างชัดเจนและคุณทั้งคู่พอใจกับวิธีที่สิ่งต่างๆ เป็นอยู่ ชีวิตเซ็กส์ของคุณไม่ควรเป็นเรื่องของสิ่งที่เกิดบนเตียง หากคุณไม่ใกล้ชิดกันทางอารมณ์ คุณไม่ได้กำลังใช้เวลาร่วมกันและเข้าใจกันและกัน เซ็กส์จะเป็นสิ่งที่ทรมานเช่นเดียวกับความสัมพันธ์ของคุณ  คุณต้องพูดคุยกันและใช้เวลากับอีกฝ่าย ดูแลกันและกันในทุกด้านของความสัมพันธ์ รู้สึกสบายใจกับคนรักมากพอที่จะแบ่งปันความหวัง ความกลัว ความฝันและความปรารถนา ประสบกับความอ่อนแอโดยการเปิดใจและถูกยอมรับโดยคนรัก หากความกลัวความใกล้ชิดหรือความกังวลของคุณมีผลกับความสัมพันธ์ คุณก็ควรปรึกษานักบำบัด นักบําบัดสามารถช่วยให้คุณค้นหาวิธีเข้าหาความใกล้ชิดกับคนรัก แก้ไขความกังวลและสื่อสารกันอย่างมีประสิทธิภาพมากขึ้น คุณสามารถพบผู้ให้คำปรึกษาในฐานะคู่รัก คนเดียวหรือทั้งคู่  นักบำบัดสามารถช่วยให้คุณก้าวผ่านปัญหาที่อาจจะขัดขวางความใกล้ชิด เช่น การถูกทำร้ายทางเพศในอดีต ปัญหาทางอารมณ์และสามารถช่วยคุณรับเอาทัศนคติที่ปลอดภัยและเป็นบวกเกี่ยวกับเซ็กส์ สำหรับข้อมูลเพิ่มเติมอคุณสามารถดูวิธีการหานักบำบัดทางเพศ เพื่อที่คุณจะรู้สึกสบายใจและใกล้ชิดกับคู่รัก คุณต้องรู้สึกสบายใจและใกล้ชิดกับตัวเองก่อน สิ่งนี้รวมไปถึงการเชื่อมต่อกับร่างกายและความรู้สึกของคุณ  ค้นหาประสบการณ์และระบายความรู้สึกของคุณ เรียนรู้ว่าคุณชอบถูกสัมผัสแบบไหน อะไรที่ทำให้คุณเกิดอารมณ์และร่างกายของคุณมีปฏิกิริยาตอบโต้กับความรู้สึกอย่างไร คุณสามารถค้นหาตัวเองกับคนรักได้เช่นกัน การใช้ไวเบรเตอร์สามารถช่วยให้ผู้หญิงค้นหาการตอบโต้ทางเพศของตัวเองและสามารถทำให้คนรักของเธอรู้ว่าเธอชอบอะไร ใช้เทคนิคการผ่อนคลายก่อนที่จะใกล้ชิดกับคนรัก สิ่งนี้จะช่วยให้คุณจดจ่อกับการทำสิ่งนี้น้อยลงเพื่อสนุกไปกับช่วงเวลาของประสบการณ์ หายใจลึกๆ และผ่อนคลายกล้ามเนื้อที่เกร็ง  ผ่อนคลายกับคนรัก หายใจลึกๆ ด้วยกันและเข้าสู่พื้นที่ที่ผ่อนคลายทางร่างกาย หากคุณมีปัญหากังวลเกี่ยวกับการทำสิ่งนี้ คุณก็คุณจัดการความกังวลนี้ก่อน บางครั้งเซ็กส์อาจจะรู้สึกรวดเร็วเกินไปเพราะคุณข้ามจากจุดหนึ่งไปยังจุดหนึ่งเร็วเกินไป คุณต้องค่อยเป็นค่อยไปและจดจ่อกับอารมณ์ก่อนที่จะเข้าสู่เซ็กส์ การเร้าอารมณ์ควรเป็นเรื่องที่ทำให้ทั้งสองฝ่ายตื่นเต้นพอๆ กัน  ผลัดกันนวดก่อนที่จะมีเซ็กซ์และใช้ช่วงเวลาสักพักในการค้นหาร่างกายของอีกฝ่ายก่อนที่จะเดินหน้าต่อไป ให้เวลากับการสัมผัสให้นานที่สุดเท่าที่จะทำได้ เปิดเพลงคลอเบาๆ และใช้เวลา จดจ่อกับการเอาใจอีกฝ่ายและให้ความตื่นเต้น จากนั้นความสุขที่แท้จริงจะกลับมาหาคุณ ผู้หญิงหลายคนใช้โอกาสนี้ในการกระตุ้นจุดคริตอริส อย่ามีเซ็กส์เหมือนเป็นสิ่งที่ต้องทำและทำให้มันเสร็จๆ ไป ใช้เวลาและสนุกไปกับทุกด้านของมัน หาความสุขจากการถูกสัมผัสและคืนสัมผัสนั้นกลับไปให้คนรัก สนุกไปกับการสัมผัสและถูกสัมผัส ตั้งใจสัมผัสก่อนที่จะปลุกอารมณ์อย่างแท้จริง สนุกไปกับการสัมผัสร่างกายของคนรักและค่อยเป็นค่อยไป ฝึกฝนการจดจ่อ การฝึกฝนนี้ช่วยสร้างความเชื่อมั่นและความใกล้ชิดตามกาลเวลา (20–40 นาที) และช่วยปลดปล่อยความกังวลเกี่ยวกับการทำสิ่งนี้ ผลัดกันสัมผัสอีกฝ่าย เริ่มด้วยการสัมผัสที่ไม่ใช่ทางเพศ เช่น การสัมผัสหน้าอก แขน ขา จากนั้นจึงเพิ่มสัมผัสทางเพศบริเวณหน้าอก หัวนมและบริเวณที่ไวต่อความรู้สึกแต่ไม่ใช่อวัยวะเพศ จากนั้นจึงตั้งใจสัมผัสทางเพศมากขึ้นรวมถึงการสัมผัสอวัยวะเพศ คุณสามารถเลือกที่จะมีเซ็กส์หลังจากนี้ก็ได้ วิธีที่พบมากที่สุดในการทำให้ชีวิตเซ็กซ์น่าเบื่อคือการทำตามกิจวัตรเดิมๆ บางทีคุณมักจะมีเซ็กส์ในตอนเช้าหรือในวันที่เฉพาะเจาะจงที่คุณพักจากงาน โรงเรียนหรือลูก เพิ่มสีสันให้กับสิ่งเหล่านี้ด้วยการมีเซ็กส์ในเวลาที่ไม่คาดฝันหรือในที่ที่คาดไม่ถึง ยิ่งไปกว่านั้น อย่ากลัวที่จะช่วยตัวเอง การช่วยตัวเองอาจเป็นสิ่งที่ดีต่อความสัมพันธ์ การใช้ของเล่นและชุดในห้องนอนอาจเป็นเรื่องที่น่าตื่นเต้นและสนุกสำหรับคุณทั้งคู่ เพราะฉะนั้น คุณก็ควรทำมัน ทำตัวซุกซนในอย่างที่คุณต้องการเป็นตราบใดที่ความสัมพันธ์ของคุณวางอยู่บนความซื่อสัตย์และการสื่อสาร มันก็ไม่มีวิธีที่ผิดในการมีเซ็กส์   เติมจินตนาการด้วยการเล่นบทบาทสมมุติ คุณทั้งสองอาจแต่งตัวและเรียกแต่ละฝ่ายด้วยชื่อที่แตกต่างกัน ผ้าปิดตาคือวิธีที่ง่ายในการทำให้จดจ่ออยู่กับการสัมผัสและแตกต่างออกไป หากคุณชอบก็ควรใช้วิธีนี้ คนที่อยู่ในความสัมพันธ์ระยะยาวบางคนชอบที่จะรื้อฟื้นความรู้สึกตอนที่คบกันตอนแรกคือตอนที่พวกเขาตัวติดกันตลอดเวลา วางแผนที่จะเจอกันในบาร์ที่คุณเคยเจอกันบ่อยๆ และทำเหมือนว่าคุณไม่รู้จักกัน ทำเหมือนคุณมานัดบอดและไม่รู้จักอะไรเกี่ยวกับความชอบทางเพศของอีกฝ่าย เริ่มต้นจากตรงนั้น วิธีที่ปลอดภัย ฉลาดและเร็วที่สุดในการปรับปรุงชีวิตเซ็กส์คือการสื่อสารอย่างเปิดใจกับคนรัก บอกคนรักว่าอะไรที่ทำให้คุณเกิดอารมณ์และอะไรที่ทำให้คุณหมดอารมณ์ พูดถึงขีดจำกัดและความใฝ่ฝันในชีวิตเซ็กซ์ของคุณ บอกคนรักเกี่ยวกับสิ่งที่เขาควรรู้เพื่อทำให้ชีวิตของคุณมีความสุขให้มากที่สุด  อย่าจดจ่อกับสิ่งที่คนรักทำไม่ถูกต้อง แทนที่จะทำแบบนั้น คุณต้องจดจ่อกับการพูดสิ่งที่คุณปรารถนา ใช้ประโยคแทนตัวเอง เช่น “ฉันชอบเวลาที่เธอสัมผัสฉันแบบนี้” หรือ “ฉันรู้สึกสบายใจที่เธอทำแบบนี้”  หากคุณพบว่ามันยากและน่าอายที่ต้องพูดเกี่ยวกับชีวิตเซ็กซ์ของคุณกับคนรัก คุณสามารถบอกเป็นรูปลายลักษณ์อักษรหรือปิดไฟและพูดกันในที่มืด การพูดช่วยสร้างความไว้เนื้อเชื่อใจและความใกล้ชิด ถึงแม้มันจะดูร้อนแรงกว่าในการลงมือทำเลยแต่การพูดในช่วงแรกของความสัมพันธ์จะช่วยให้คุณหลีกเลี่ยงความอึดอัดและสร้างความเชื่อใจที่จำเป็นในการทำให้ชีวิตเซ็กซ์มีสุขภาพดี อย่าทำอะไรที่คุณไม่พร้อม คุณต้องพูดก่อน เวลาพูดเกี่ยวกับเรื่องเซ็กส์เรามักจะพูดลอยๆ และสั้นเกินไปที่จะเป็นประโยชน์ ลองพูดลงรายละเอียดเพื่อที่คนรักของคุณจะได้ไม่ต้องแปลความหมายของคุณอีกครั้ง  แทนที่จะพูดว่า “ฉันว่าเราน่าจะมีเซ็กส์มากกว่านี้” หรือว่า “เราน่าจะทำแตกต่างออกไป” คุณควรบอกคนรักว่าคุณชอบอยู่กับเขามากแค่ไหนและคุณต้องการสร้างความใกล้ชิดกับอีกฝ่ายอย่างไร จากนั้นจึงพูดถึงสิ่งที่คุณต้องการทำร่วมกันหรือสิ่งที่เฉพาะเจาะจงที่คุณต้องการเปลี่ยนแปลง อย่าเสแสร้ง สิ่งทำลายความเชื่อใจและความใกล้ชิดในความสัมพันธ์ คุณต้องทำให้ความปรารถนาของคุณชัดเจนและซื่อสัตย์กับสิ่งที่ได้ผลและไม่ได้ผล ทั้งผู้ชายและผู้หญิงมีความเปลี่ยนแปลงทางร่างกายที่มีผลต่อชีวิตเซ็กส์  หากวัยทองกำลังเปลี่ยนแปลงความต้องการทางเพศของคุณ คุณต้องพูดบางอย่างดีกว่าทำให้คนรักของคุณคิดว่าคุณไม่สนใจ หากคุณไม่สามารถทำอวัยวะของคุณให้พร้อมได้ก็ควรบอกคนรักและปรึกษาแพทย์ สิ่งนี้สามารถรักษาได้และไม่มีอะไรที่คุณต้องอาย บางทีคุณอาจจะมีแรงขับเคลื่อนทางเพศมากกว่าคนรักแต่คุณไม่ทำเซ็กส์ให้น่าสนใจสำหรับคนรัก พูดคุยกันว่าต่างฝ่ายชอบอะไร จากนั้นจึงพูดถึงสิ่งที่คุณต้องการนำเสนอซึ่งใหม่หรือแตกต่าง เป้าหมายคือทำให้ทั้งสองฝ่ายมีความสุข พูดคุยด้วยทัศนคติที่ไม่ตัดสินและอย่ากลัวความละอาย รู้สึกปลอดภัยในการพูดถึงเรื่องทางเพศกับคนรัก พูดถึงสิ่งที่คุณจิตนาการ สิ่งที่ทำให้คุณเกิดอารมณ์ เขียนสิ่งเหล่านี้หากคุณอาย จากนั้นจึงพูดเรื่องนี้กับคนรัก อาจมีบางอย่างเข้ามาในบทสนทนา เช่น เมื่อคุณกำลังดูโทรทัศน์หรืออ่านนิตยสารก็ควรถามว่า “เธอคิดว่าอย่างไร?” ซื่อสัตย์และเปิดเผยกับคนรัก การแบ่งปันสิ่งที่คุณจินตนาการอาจทำให้ชีวิตเซ็กส์ของคุณสดชื่นอีกครั้ง สมองคืออวัยวะที่อ่อนไหวทางเพศมากที่สุด การพูดถึงจินตนาการไม่จำเป็นต้องแปลว่าคุณกำลังจะทำสิ่งนั้นในชีวิตจริง แต่ในความสัมพันธ์ที่เต็มไปด้วยความไว้ใจและเปิดเผย การพูดถึงจินตนาการสามารถเป็นประตูที่เปิดสู่การค้นหาด้านทางเพศและทำให้ชีวิตเซ็กส์ของคุณสดชื่น กล้าได้กล้าเสียและสนุก ก่อนที่คุณจะเชื่อมต่อกันทางเพศ คุณควรลองเชื่อมต่อกันในวิธีต่างๆ วิธีเหล่านี้อาจจะแตกต่างกันไปสำหรับแต่ละคู่ เพราะฉะนั้น มันจำเป็นที่ต้องเชื่อมต่อกันในวิธีที่มีความหมายสำหรับคู่รัก หาวิธีที่คุณจะสามารถเชื่อมต่อกันได้อย่างมีความหมาย จากนั้นจึงใช้วิธีเหล่านี้ก่อนที่จะมีเซ็กส์ ความใกล้ชิดอาจรวมไปถึงการเชื่อมต่อที่ฉลาด มีประสบการณ์และอ่อนไหว คุณต้องสร้างความใกล้ชิดกับความไว้ใจเป็นรากฐาน  เชื่อมต่อกันอย่างอ่อนไหวผ่านทางบทสนทนาที่ใส่ใจด้วยการแบ่งปันความรู้สึกและฝึกฝนความเห็นอกเห็นใจ เชื่อมต่อกันอย่างฉลาดด้วยการพูดถึงหัวข้อที่คุณทั้งคู่ใส่ใจ เชื่อมต่อทางร่างกายกับคนรักโดยการนั่งตรงข้ามกันและจ้องตากันและกัน มันอาจจะรู้สึกงี่เง่าหรือคุณอาจจะเริ่มรู้สึกอ่อนไหวแต่จงทำต่อไปและรักษาความใกล้ชิดนี้จนกว่าคุณพร้อมที่จะเดินหน้าต่อไป
หาเวลาสำหรับเซ็กส์. ไปเที่ยวด้วยกัน. สร้างพื้นที่ที่สวยงาม. เริ่มการมีเซ็กส์กับคนรัก. ฝึกฝนความใกล้ชิดทางอารมณ์เช่นเดียวกับความใกล้ชิดทางร่างกาย. หาผู้ให้คำปรึกษา. ค้นหาร่างกายของคุณ. ผ่อนคลายก่อนที่จะมีเซ็กส์. เร้าอารมณ์ให้มากๆ. ใช้เวลา. กล้าได้กล้าเสีย. ค้นหาด้านที่ซุกซน. บอกคนรักว่าคุณชอบอะไร. ลงรายละเอียด. ซื่อสัตย์กับความเปลี่ยนแปลงของร่างกาย. เข้าร่วมกิจกรรมที่ทำให้ทั้งสองฝ่ายมีความสุข. แบ่งปันสิ่งที่คุณจินตนาการ. เชื่อมต่อกับคนรัก.
https://www.wikihow.com/Improve-Your-Sex-Life https://www.wikihow.com/Improve-Your-Sex-Life https://www.wikihow.com/Improve-Your-Sex-Life
Making Time for Intimacy Spicing it Up Talking to Your Partner